Conspiracy (Star Trek: The Next Generation)
<s>Conspiracy () je 24/25. epizoda, odnosno pretposljednja epizoda prve sezone američke science fiction TV-serije Star Trek: The Next Generation, premijerno prikazana 9. maja 1988. godine.</s><s>Radnja se svojim zapletom djelomično nadovezuje na raniju epizodu Coming of Age i prikazuje kako se kapetan Picard suočava s otkrićem da se među vodstvo Zvjezdane flote infiltrirao tajanstveni neprijatelj koji planira uništiti Ujedinjenu Federaciju Planeta.</s>

<s>Epizoda, za čiji su scenario kao inspiracija dijelom poslužili aktualni događaji vezani uz aferu Iran-Contra, je izazvala kontroverze prije svega zbog finala koje sadrži scene eksplicitnog nasilja koje je dio komentatora smatrao neprimjerenim za udarni termin, a zbog kojih je njeno prikazivanje bilo zabranjeno u nekoliko zemalja.</s><s>Kasniji kritičari su, međutim, Conspiracy zbog spremnosti da se prikazuju mračniji sadržaji od onih na koje je gledateljstvo Star Treka bilo dotada naviknuto, proglasili najboljom od svih epizoda prve sezone.</s>

<s>Radnja</s>

<s>Enterprise prima hitnu poruku koju je kapetan Walker Keel poslao kapetanu Picardu.</s><s>Keel zahtjeva tajni sastanak.</s><s>Na mjestu sastanka na nenaseljenom, planetu kapetan Keel u pratnji dva časnika Flote podijeli svoje sumnje sa Picardom o rastućoj uroti među višim Flotinim časnicima.</s><s>Iznenađen Keelovim optužbama, Picard naređuje Dati da pregleda sve naredbe unutar posljednjih šest mjeseci.</s>

<s>Picardova zabrinutost se pojača kada Keelov brod eksplodira pod misterioznim okolnostima, ubivši sve koji su se nalazili na brodu, a Datina pretraga pokaže abnormalnosti u najvišim redovima zapovjedništva Flote.</s><s>Uvjeren da je sigurnost Federacije ugrožena, Picard usmjeri Enterprise prema Zemlji kako bi se suočio sa najvišim admiralima Flote.</s><s>Nakon zahtjeva za sastanak sa časnicima, Picard i Riker pozvani su na večeru kako bi raspravili o problemu.</s>

<s>Prije večere admiral Quinn posjeti Enterprise.</s><s>Sumnjajući u njegove nakane, Picard naredi Rikeru da pomno promatra admirala prije nego se teleportiraju na Zemlju.</s><s>Picardove sumnje su se ostvarile – u trenutku kada se Picard teleportirao na Zemlju, Quinn napada Rikera i on pada u nesvijest.</s><s>Nakon što su Worf i doktorica Crusher ujedinili snage da savladaju nevjerojatno moćnog admirala Quinna, otkrivaju kako se parazitsko biće nastanilo u njegovom tijelu i kontroliralo sve njegove moždane funkcije.</s><s>Kada se Riker vratio svijesti, teleportira se na Zemlju pretvarajući se da je jedan od bića kontroliranih parazitima.</s><s>Na večeri, Riker shvati da je cijelo zapovjedništvo Flote pod kontrolom parazita.</s><s>Srećom, on i Picard su uspjeli ubiti sve admirale koji su bili pod konrolom parazita, uključujući i maticu.</s><s>Međutim, Data kasnije otkrije kako je matica prije smrti odaslala signal za navođenje u nepoznati dio svemira.</s>

<s>Izvori</s>

<s>Vanjske veze</s>

<s>TV-epizode 1988.</s><s>Epizode serije Star Trek: The Next Generation</s>

